ddrg/super_eurlex huggingface dataset:
SK Úradný vestník Európskej únie C 111/19

Rozsudok Všeobecného súdu z 18. februára 2016 – Harrys Pubar a Harry’s New York Bar/EUIPO – Harry’s New York Bar a Harrys Pubar (HARRY’S NEW YORK BAR)

(Spojené veci T-84/14 a T-97/14) (1)

((„Ochranná známka Spoločenstva - Námietkové konanie - Prihláška slovnej ochrannej známky HARRY’S NEW YORK BAR - Skoršia národná obrazová ochranná známka PUB CASINO Harrys RESTAURANG - Čiastočné zamietnutie zápisu - Pravdepodobnosť zámeny - Článok 8 ods. 1 písm. b) nariadenia (ES) č. 207/2009“))

(2016/C 111/23)

Jazyk konania: angličtina

Účastníci konania

Žalobkyne: Harrys Pubar AB (Göteborg, Švédsko) (v zastúpení: L.-E. Ström, advokát) (vec T-84/14) a Harry’s New York Bar SA (Paríž, Francúzsko) (v zastúpení: S. Arnaud, advokát) (vec T-97/14)

Žalovaný: Úrad Európskej únie pre duševné vlastníctvo (v zastúpení: V. Melgar, splnomocnený zástupca)

Ďalší účastníci konania pred odvolacím senátom EUIPO a vedľajší účastníci v konaní pred Všeobecným súdom: Harry’s New York Bar SA (vec T-84/14) a Harrys Pubar AB (vedľajší účastník v konaní pred Všeobecným súdom vo veci T-97/14)

Predmet veci

Dve žaloby podané proti rozhodnutiu prvého odvolacieho senátu EUIPO zo 14. novembra 2013 (spojené veci R 1038/2012-1 a R 1045/2012-1), týkajúcemu sa námietkového konania medzi Harrys Pubar AB a Harry’s New York Bar SA

Výrok rozsudku

1. Vo veci T-84/14 sa zrušuje bod 1 výroku rozhodnutia prvého odvolacieho senátu Úradu Európskej únie pre duševné vlastníctvo (EUIPO) zo 14. novembra 2013 (spojené veci R 1038/2012-1 a R 1045/2012-1), týkajúceho sa námietkového konania medzi Harrys Pubar AB a Harry’s New York Bar SA.

2. Vo veci T-97/14 sa žaloba Harry’s New York Bar SA zamieta.

3. Harry’s New York Bar je povinný znášať svoje vlastné trovy konania, dve tretiny trov konania, ktoré vznikli Harrys Pubar v konaní pred Všeobecným súdom, ako aj trov konania, ktoré vznikli Harrys Pubar v konaní pred odvolacím senátom EUIPO. EUIPO je povinný znášať vlastné trovy konania, ako aj tretinu trov konania, ktoré vznikli Harrys Pubar v konaní pred Všeobecným súdom.

(1) Ú. v. EÚ C 135, 5.5.2014.
SK Úradný vestník Európskej únie C 142/39

Rozsudok Všeobecného súdu z 8. marca 2018 – Rose Vision/Komisia

(Veci T-45/13 RENV a T-587/15) (1)

((„Arbitrážna doložka - Siedmy rámcový program v oblasti výskumu, technického rozvoja a demonštračných činností (2007-2013) - Dohody o grante týkajúce sa projektov FIRST, FutureNEM, sISI, 4NEM a SFERA - Lehota na oznámenie konečnej správy o finančnom audite - Finančné audity konštatujúce nezrovnalosti pri vykonávaní projektov - Pozastavenie platieb - Dôverné zaobchádzanie s finančnými auditmi - Oprávnenosť vykázaných nákladov - Mimozmluvná zodpovednosť - Vrátenie vyplatených súm - Škoda spôsobená zapísaním do systému včasného varovania“))

(2018/C 142/50)

Jazyk konania: francúzština

Účastníci konania

Žalobkyňa: Rose Vision, SL (Pozuelo de Alarcón, Španielsko) (v zastúpení: J.J. Marín López, advokát)

Žalovaná: Európska komisia (v zastúpení: vo veci T-45/13 RENV R. Lyal a M. Siekierzyńska, splnomocnení zástupcovia, za právnej pomoci J. Rivas Andrés, advokát, a vo veci T-587/15 J. Estrada de Solà, P. Rosa Plaza a S. Delaude, splnomocnení zástupcovia, za právnej pomoci J. Rivas Andrés, advokát)

Predmet veci

Vo veci T-45/13 RENV po prvé návrh založený na článku 272 ZFEÚ na rozhodnutie o porušení zmluvných ustanovení uplatňujúcich sa na projekt FutureNEM, po druhé návrh založený na článku 272 ZFEÚ na náhradu za škody, ktorá bola údajne spôsobená žalobkyni v dôsledku porušenia týchto zmluvných ustanovení zo strany Komisie, po tretie návrh založený na článku 268 ZFEÚ na náhradu za škody, ktorá bola údajne spôsobená žalobkyni v dôsledku zapísania jej názvu do systému včasného varovania (EWS) a po štvrté návrh založený na článku 263 ZFEÚ na zrušenie rozhodnutia o zápise názvu žalobkyne do EWS, a vo veci T-587/15, po prvé v podstate návrh založený na článku 272 ZFEÚ na rozhodnutie o porušení zmluvných ustanovení uplatňujúcich sa na projekty FIRST, FutureNEM, sISI, 4NEM a SFERA, po druhé návrh založený na článku 272 ZFEÚ na rozhodnutie, že žalobkyňa nie je povinná vrátiť Komisii požadovanú sumu, na náhrady za škody, ktorá bola údajne spôsobená žalobkyni v dôsledku porušenia týchto zmluvných ustanovení zo strany Komisie, ako aj na uloženie Komisii povinnosti zaplatiť sumu, ktorú mala zaplatiť z dôvodu účasti žalobkyne na týchto projektoch, po tretie návrh založený na článku 268 ZFEÚ na náhradu za škody, ktorá bola údajne spôsobená žalobkyni v dôsledku zapísania jej názvu do EWS, a po štvrté návrh založený na článku 263 ZFEÚ na zrušenie rozhodnutia C (2015) 5449 final z 28. júla 2015 na vymáhanie sumy v celkovej výške 535 613,20 eura, spolu s úrokmi, ktoré má žalobkyňa vrátiť

Výrok rozsudku

1. Veci T-45/14 RENV a T-587/15 sa spájajú na účely vyhlásenia rozsudku.

2. Žaloby sa zamietajú.

3. Rose Vision, SL, znáša svoje vlastné trovy konania, ako aj je povinná nahradiť trovy konania, ktoré vznikli Európskej komisii, vrátane trov konania, vo veci T-45/13 RENV, ktoré vznikli v pôvodnom konaní pred Všeobecným súdom vo veci T-45/13, v odvolacom konaní vo veci C-224/15 P a v konaní po vrátení veci.

(1) Ú. v. EÚ C 178, 22.6.2013.
SK Úradný vestník Európskej únie C 305/26

Rozsudok Všeobecného súdu z 5. júla 2016 – Future Enterprises/EUIPO – McDonald’s International Property (MACCOFFEE)

(Vec T-518/13) (1)

((„Ochranná známka Európskej únie - Postup vyhlásenia neplatnosti - Slovná ochranná známka Európskej únie MACCOFFEE - Skoršia slovná ochranná známka Európskej únie McDONALD’S - Článok 53 ods. 1 písm. a) a článok 8 ods. 5 nariadenia (ES) č. 207/2009 - Skupina ochranných známok - Neoprávnene získaný prospech z rozlišovacej spôsobilosti alebo dobrého mena skoršej ochrannej známky - Vyhlásenie neplatnosti“))

(2016/C 305/35)

Jazyk konania: angličtina

Účastníci konania

Žalobkyňa: Future Enterprises Pte Ltd (Singapur, Singapur) (v zastúpení: pôvodne B. Hitchens, J. Olsen, R. Sharma, M. Henshall, solicitors a R. Tritton, barrister, neskôr B. Hitchens, J. Olsen, R. Tritton a E. Hughes-Jones, solicitors)

Žalovaný: Úrad Európskej únie pre duševné vlastníctvo (v zastúpení: L. Rampini, splnomocnený zástupca)

Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: McDonald’s International Property Co. Ltd (Wilmington, Delaware, Spojené štáty) (v zastúpení: C. Eckhartt, advokát)

Predmet veci

Žaloba podaná proti rozhodnutiu prvého odvolacieho senátu EUIPO z 13. júna 2013 (vec R 1178/2012-1) týkajúcemu sa postupu vyhlásenia neplatnosti medzi McDonald’s International Property Co. a Future Enterprises

Výrok rozsudku

1. Žaloba sa zamieta.

2. Future Enterprises Pte Ltd je povinná nahradiť trovy konania.

(1) Ú. v. EÚ C 352, 30.11.2013.
2.

Granette & Starorežná Distilleries a.s. znáša vlastné trovy konania a je povinná nahradiť trovy konania Úradu pre harmonizáciu vnútorného trhu (ochranné známky a vzory (ÚHVT) a spoločnosti Bacardi Co. Ltd.
SK Úradný vestník Európskej únie C 89/21

Rozsudok Všeobecného súdu z 29. januára 2015 – Blackrock/ÚHVT (SO WHAT DO I DO WITH MY MONEY)

(Vec T-609/13) (1)

((„Ochranná známka Spoločenstva - Prihláška slovnej ochrannej známky Spoločenstva SO WHAT DO I DO WITH MY MONEY - Ochranná známka tvorená reklamným sloganom - Absolútny dôvod zamietnutia - Neexistencia rozlišovacej spôsobilosti - Článok 7 ods. 1 písm. b) nariadenia (ES) č. 207/2009“))

(2015/C 089/23)

Jazyk konania: angličtina

Účastníci konania

Žalobkyňa: Blackrock, Inc. (Wilmington, Delaware, Spojené štáty) (v zastúpení: S. Malynicz, barrister, K. Gilbert a M. Blair, solicitors)

Žalovaný: Úrad pre harmonizáciu vnútorného trhu (ochranné známky a vzory) (v zastúpení: pôvodne I. Harrington, neskôr J. Crespo Carrillo, splnomocnení zástupcovia)

Predmet veci

Žaloba podaná proti rozhodnutiu štvrtého odvolacieho senátu ÚHVT z 11. septembra 2013 (vec R 572/2013-4) týkajúcemu sa prihlášky slovného označenia SO WHAT DO I DO WITH MY MONEY ako ochrannej známky Spoločenstva

Výrok rozsudku

1. Žaloba sa zamieta.

2. Blackrock, Inc. je povinná nahradiť trovy konania.

(1) Ú. v. EÚ C 24, 25.1.2014.
SK Úradný vestník Európskej únie C 388/14

Rozsudok Všeobecného súdu z 18. septembra 2014 – Polo/Lauren/ÚHVT – FreshSide (Zobrazenie chlapca na bicykli s pálkou v ruke)

(Vec T-265/13) (1)

((„Ochranná známka Spoločenstva - Námietkové konanie - Prihláška obrazovej ochrannej známky Spoločenstva zobrazujúcej chlapca na bicykli s pálkou v ruke - Skoršia obrazová ochranná známka Spoločenstva a skoršia obrazová národná ochranná známka zobrazujúca hráča póla - Relatívny dôvod zamietnutia - Článok 8 ods. 1 písm. b) nariadenia (ES) č. 207/2009 - Článok 8 ods. 5 nariadenia č. 207/2009“))

2014/C 388/17

Jazyk konania: angličtina

Účastníci konania

Žalobkyňa: The Polo/Lauren Company, LP (New York, New York, Spojené štáty) (v zastúpení: S. Davies, solicitor, J. Hill, barrister, a R. Black, solicitor)

Žalovaný: Úrad pre harmonizáciu vnútorného trhu (ochranné známky a vzory) (v zastúpení: P. Bullock a N. Bambara, splnomocnení zástupcovia)

Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: FreshSide Ltd (Londýn, Spojené kráľovstvo) (v zastúpení: N. Lockett, avocat)

Predmet veci

Žaloba proti rozhodnutiu druhého odvolacieho senátu ÚHVT z 1. marca 2013 (vec R 15/2012-2) týkajúcemu sa námietkového konania medzi The Polo/Lauren Company, LP a FreshSide Ltd

Výrok rozsudku

1. Rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 1. marca 2013 (vec R 15/2012-2) sa zrušuje.

2. ÚHVT znáša svoje vlastné trovy konania a je povinný nahradiť trovy konania, ktoré vznikli The Polo/Lauren Company, LP.

3. FreshSide Ltd znáša svoje vlastné trovy konania.

(1) Ú. v. EÚ C 207, 20.7.2013.
SK Úradný vestník Európskej únie C 282/33

Rozsudok Všeobecného súdu z 3. júla 2014 – Zanjani/Rada

(Vec T-155/13) (1)

((„Spoločná zahraničná a bezpečnostná politika - Reštriktívne opatrenia prijaté voči Iránu s cieľom zabrániť šíreniu jadrových zbraní - Zmrazenie finančných prostriedkov - Obmedzenia vstupu - Žaloba o neplatnosť - Lehota na podanie žaloby - Prípustnosť - Povinnosť odôvodnenia - Nesprávne posúdenie - Úprava časových účinkov zrušenia“))

2014/C 282/43

Jazyk konania: angličtina

Účastníci konania

Žalobca: Babak Zanjani (Dubaj, Spojené arabské emiráty) (v zastúpení: L. Defalque a C. Malherbe, advokáti)

Žalovaná: Rada Európskej únie (v zastúpení: A. Vitro a M. Bishop, splnomocnení zástupcovia)

Predmet veci

Po prvé návrh na zrušenie jednak rozhodnutia Rady 2012/829/SZBP z 21. decembra 2012, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (Ú. v. EÚ L 356, s. 71) v rozsahu, v akom bolo týmto rozhodnutím meno žalobcu zapísané do zoznamu uvedeného v prílohe II rozhodnutia Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (Ú. v. EÚ L 195, s. 39), ako aj vykonávacieho nariadenia Rady (EÚ) č. 1264/2012 z 21. decembra 2012, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu (Ú. v. EÚ L 356, s. 55) v rozsahu, v akom bolo týmto vykonávacím nariadením meno žalobcu zapísané do zoznamu uvedeného v prílohe IX nariadenia Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010 (Ú. v. EÚ L 88, s. 1), a po druhé návrh smerujúci k vyhláseniu neuplatniteľnosti rozhodnutia 2012/829 a vykonávacieho nariadenia č. 1264/2012 v rozsahu, v akom sa článok 19 ods. 1 písm. b) a c) rozhodnutia 2010/413 uplatňuje na žalobcu

Výrok rozsudku

1. Rozhodnutie Rady 2012/829/SZBP z 21. decembra 2012, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu, sa zrušuje v rozsahu, v akom bolo týmto rozhodnutím zaradené meno Babaka Zanjaniho do prílohy II rozhodnutia Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP.

2. Vykonávacie nariadenie Rady (EÚ) č. 1264/2012 z 21. decembra 2012, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu, sa zrušuje v rozsahu, v akom bolo týmto vykonávacím nariadením zaradené meno Babaka Zanjaniho do prílohy IX nariadenia Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010.

3. Účinky rozhodnutia 2012/829 a vykonávacieho nariadenia č. 1264/2012 zostávajú voči Babakovi Zanjanimu ponechané do doby, kým uplynie lehota na podanie odvolania uvedená v článku 56 prvom odseku Štatútu Súdneho dvora Európskej únie, alebo, ak bude v tejto lehote podané odvolanie, do dňa jeho zamietnutia.

4. Žaloba sa v zostávajúcej časti zamieta.

5. Rada Európskej únie znáša okrem svojich vlastných trov konania aj trovy konania, ktoré vynaložil Babak Zanjani.

(1) Ú. v. EÚ C 141, 18.5.2013.
SK Úradný vestník Európskej únie C 127/19

Rozsudok Všeobecného súdu z 27. februára 2015 – Breyer/Komisia

(Vec T-188/12) (1)

((Prístup k dokumentom - Nariadenie (ES) č. 1049/2001 - Vyjadrenia predložené Rakúskou republikou v rámci konania o nesplnení povinnosti pred Súdnym dvorom - Zamietnutie prístupu))

(2015/C 127/26)

Jazyk konania: nemčina

Účastníci konania

Žalobca: Patrick Breyer (Wald-Michelbach, Nemecko) (v zastúpení: M. Starostik, advokát)

Žalovaná: Európska komisia (v zastúpení: pôvodne P. Costa de Oliveira a H. Krämer, neskôr H. Krämer a M. Konstantinidis, splnomocnení zástupcovia, za právnej pomoci pôvodne A. Krämer a R. Van der Hout, neskôr R. Van der Hout, advokáti)

Vedľajší účastníci, ktorí v konaní podporujú žalobcu: Fínska republika (v zastúpení: J. Heliskoski a S. Hartikainen, splnomocnení zástupcovia) a Švédske kráľovstvo (v zastúpení: pôvodne A. Falk, C. Meyer-Seitz, C. Stege, S. Johannesson, U. Persson, K. Ahlstrand-Oxhamre a H. Karlsson, neskôr A. Falk, C. Meyer-Seitz, U. Persson, L. Swedenborg, N. Otte Widgren, E. Karlsson a F. Sjövall, splnomocnení zástupcovia)

Predmet veci

Návrh na zrušenie rozhodnutia Komisie zo 16. marca 2012, ktorým sa zamieta žiadosť žalobcu o prístup k právnemu stanovisku Komisie v súvislosti so smernicou Európskeho parlamentu a Rady 2006/24/ES z 15. marca 2006 o uchovávaní údajov vytvorených alebo spracovaných v súvislosti s poskytovaním verejne dostupných elektronických komunikačných služieb alebo verejných komunikačných sietí a o zmene a doplnení smernice 2002/58/ES (Ú. v. EÚ L 105, s. 54) a návrh na zrušenie rozhodnutia Komisie z 3. apríla 2012, ktorým bol žalobcovi odmietnutý plný prístup k dokumentom týkajúcim sa prebratia smernice 2006/24 Rakúskou republikou, rovnako ako k dokumentom týkajúcim sa veci, v ktorej bol vyhlásený rozsudok z 29. júla 2010, Komisia/Rakúsko (C-189/09, EU:C:2010:455) v rozsahu, v akom bol v uvedenom rozhodnutí zamietnutý prístup k vyjadreniam Rakúskej republiky v tejto veci

Výrok rozsudku

1. Rozhodnutie Európskej komisie z 3. apríla 2012, ktorým sa zamieta žiadosť pána Patricka Breyera o úplný prístup k dokumentom súvisiacim s prebratím smernice Európskeho parlamentu a Rady 2006/24/ES z 15. marca 2006 o uchovávaní údajov vytvorených alebo spracovaných v súvislosti s poskytovaním verejne dostupných elektronických komunikačných služieb alebo verejných komunikačných sietí a o zmene a doplnení smernice 2002/58/ES, Rakúskou republikou, a k dokumentom týkajúcim sa veci, v ktorej bol vyhlásený rozsudok z 29. júla 2010, Komisia/Rakúsko (C-189/09), sa zrušuje v rozsahu, v akom bol zamietnutý prístupu k vyjadreniam predneseným Rakúskou republikou v tejto veci.

2. Konanie o návrhu na zrušenie rozhodnutia Komisie zo 16. marca 2012, ktorým sa zamieta žiadosť pána Breyera o prístup k právnemu stanovisku Komisie týkajúcemu sa smernice 2006/24, je potrebné zastaviť.

3. Komisia znáša svoje vlastné trovy konania a je povinná nahradiť polovicu trov konania pána Breyera.

4. Fínska republika a Švédske kráľovstvo znášajú svoje vlastné trovy konania.

(1) Ú. v. EÚ C 194, 30.6.2012.
SK Úradný vestník Európskej únie C 46/45

Rozsudok Všeobecného súdu z 11. decembra 2014 – Coca-Cola/ÚHVT – Mitico (Master)

(Vec T-480/12) (1)

((„Ochranná známka Spoločenstva - Námietkové konanie - Prihláška obrazovej ochrannej známky Spoločenstva Master - Skoršie obrazové ochranné známky Spoločenstva Coca-Cola a skoršia národná ochranná známka C - Relatívny dôvod zamietnutia - Článok 8 ods. 5 nariadenia (ES) č. 207/2009 - Podobnosť označení - Dôkazy o obchodnom používaní prihlasovanej ochrannej známky“))

(2015/C 046/55)

Jazyk konania: angličtina

Účastníci konania

Žalobkyňa: The Coca-Cola Company (Atlanta, Georgia, Spojené štáty) (v zastúpení: S. Malynicz, barrister, D. Stone, L. Ritchie, solicitors, a S. Baran, barrister)

Žalovaný: Úrad pre harmonizáciu vnútorného trhu (ochranné známky a vzory) (v zastúpení: J. Crespo Carrillo, splnomocnený zástupca)

Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Modern Industrial & Trading Investment Co. Ltd (Mitico) (Damask, Sýria) (v zastúpení: A.-I. Malami, advokát)

Predmet veci

Žaloba podaná proti rozhodnutiu druhého odvolacieho senátu ÚHVT z 29. augusta 2012 (vec R 2156/2011-2) týkajúcemu sa námietkového konania medzi The Coca-Cola Company a Modern Industrial & Trading Investment Co. Ltd (Mitico)

Výrok rozsudku

1. Rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 29. augusta 2012 (vec R 2156/2011-2) sa zrušuje.

2. ÚHVT znáša svoje vlastné trovy konania a je povinný nahradiť trovy konania, ktoré vynaložila The Coca-Cola Company.

3. Modern Industrial & Trading Investment Co. Ltd (Mitico) znáša svoje vlastné trovy konania.

(1) Ú. v. EÚ C 26, 26.1.2013.
Rozsudok Všeobecného súdu z 21. novembra 2018 – Stichting Greenpeace Nederland a PAN Europe/Komisia

(Vec T-545/11 RENV) (1)

((„Prístup k dokumentom - Nariadenie (ES) č. 1049/2001 - Dokumenty, ktoré sa týkajú prvého povolenia na uvedenie účinnej látky ‚glyfozát‘ na trh - Čiastočné odmietnutie prístupu - Výnimka týkajúca sa ochrany obchodných záujmov tretej osoby - Článok 4 ods. 5 nariadenia č. 1049/2001 - Prevažujúci verejný záujem - Nariadenie (ES) č. 1367/2006 - Článok 6 ods. 1 nariadenia č. 1367/2006 - Smernica 91/414/EHS“))

(2019/C 35/20)

Jazyk konania: angličtina

Účastníci konania

Žalobkyne: Stichting Greenpeace Nederland (Amsterdam, Holandsko) a PAN Europe (Brusel, Belgicko) (v zastúpení: B. Lostra a A. van den Biesen, avocats)

Žalovaná: Európska komisia (v zastúpení: A. Buchet, P. Ondrůšek a L. Pignataro, splnomocnení zástupcovia)

Vedľajší účastník, ktorý v konaní podporuje žalobkyne: Švédske kráľovstvo, (v zastúpení: A. Falk, C. Meyer-Seitz, H. Shev, L. Swedenborg a F. Bergius, splnomocnení zástupcovia)

Vedľajší účastníci, ktorí v konaní podporujú žalovanú: Spolková republika Nemecko (v zastúpení: T. Henze a D. Klebs, splnomocnení zástupcovia), European Chemical Industry Council (Cefic) (Brusel), Association européenne pour la protection des cultures (ECPA) (Brusel) (v zastúpení: I. Antypas a D. Waelbroeck, avocats), CropLife International AISBL (CLI) (Brusel) (v zastúpení: R. Cana a E. Mullier, avocats, a D. Abrahams, barrister), CropLife America Inc., (Washington, DC, Spojené štáty), National Association of Manufacturers of the United States of America (NAM) (Washington) a America Chemistry Council Inc. (ACC) (Washington) (v zastúpení: pôvodne M. Abenhaïm a K. Nordlander, avocats, neskôr K. Nordlander a M. Zdzieborska, solicitor, a napokon K. Nordlander, M. Zdzieborska a Y.-A. Benizri, avocat) a European Crop Care Association (ECCA) (Brusel) (v zastúpení: S. Pappas, avocat)

Predmet veci

Návrh podľa článku 263 ZFEÚ na zrušenie rozhodnutia Komisie z 10. augusta 2011 zamietajúceho prístup k zväzku 4 návrhu hodnotiacej správy, ktorý vypracovala Spolková republika Nemecko ako spravodajský členský štát, týkajúcej sa účinnej látky „glyfozát“ na základe smernice Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 1991, s. 1; Mim. vyd. 03/011, s. 332)

Výrok rozsudku

1. Žaloba sa zamieta.

2. Stichting Greenpeace Nederland a Pesticide Action Network Europe (PAN Europe) sú povinné nahradiť trovy konania.

3. Švédske kráľovstvo a Spolková republika Nemecko znášajú svoje vlastné trovy konania.

(1) Ú. v. EÚ C 355, 3.12.2011.
SK Úradný vestník Európskej únie C 48/31

Rozsudok Všeobecného súdu zo 16. decembra 2015 – Japan Airlines/Komisia

(Vec T-36/11) (1)

((„Hospodárska súťaž - Kartely - Európsky trh nákladnej leteckej dopravy - Dohody a zosúladené postupy s ohľadom na viaceré prvky ceny za služby nákladnej leteckej dopravy (zavedenie palivových prirážok a prirážok za bezpečnosť, odmietnutie povinnosti zaplatiť provízie zo súm nad rámec príplatkov) - Článok 101 ZFEÚ, článok 53 Dohody o EHP a článok 8 Dohody medzi Európskym spoločenstvom a Švajčiarskom o leteckej doprave - Povinnosť odôvodnenia“))

(2016/C 048/35)

Jazyk konania: angličtina

Účastníci konania

Žalobkyňa: Japan Airlines Co. Ltd, predtým Japan Airlines International Co. Ltd (Tokio, Japonsko) (v zastúpení: J.-F. Bellis, K. Van Hove, advokáti, a R. Burton, solicitor)

Žalovaná: Európska komisia (v zastúpení: pôvodne N. von Lingen a S. Noë, neskôr S. Noë a J. Bourke a napokon A. Dawes, splnomocnení zástupcovia, za právnej pomoci J. Holmes, barrister)

Predmet veci

Návrh na zrušenie rozhodnutia Komisie K(2010) 7694 v konečnom znení z 9. novembra 2010 v konaní podľa článku 101 ZFEÚ, článku 53 Dohody o EHP a článku 8 Dohody medzi Európskym spoločenstvom a Švajčiarskou konfederáciou o leteckej doprave (vec COMP/39258 – Nákladná letecká doprava), a subsidiárne na zníženie výšky pokuty uloženej žalobkyni Japan Airlines Corp

Výrok rozsudku

1. Rozhodnutie Komisie K(2010) 7694 v konečnom znení z 9. novembra 2010 v konaní podľa článku 101 ZFEÚ, článku 53 Dohody o EHP a článku 8 Dohody medzi Európskym spoločenstvom a Švajčiarskou konfederáciou o leteckej doprave (vec COMP/39258 – Nákladná letecká doprava) sa zrušuje, pokiaľ ide o Japan Airlines Co. Ltd a Japan Airlines Corp.

2. V zostávajúcej časti sa žaloba zamieta.

3. Európska komisia znáša svoje vlastné trovy konania a je povinná nahradiť trovy, ktoré vynaložila Japan Airlines Co. Ltd.

(1) Ú. v. EÚ C 80, 12.3.2011.
SK Úradný vestník Európskej únie C 213/25

Rozsudok Všeobecného súdu z 12. mája 2015 – Technion a Technion Research & Development Foundation/Komisia

(Vec T-480/11) (1)

((„Prístup k dokumentom - Nariadenie (ES) č. 1049/2001 - Dokumenty zohľadnené v rámci finančného auditu týkajúceho sa plnenia niektorých zmlúv o výskume, ktoré boli uzavreté v rámci šiesteho rámcového programu v oblasti výskumu, technického rozvoja a demonštračných činností - Odmietnutie prístupu - Výnimka vzťahujúca sa na ochranu cieľov inšpekcií, vyšetrovania a kontroly - Povinnosť vykonať konkrétne a individuálne preskúmanie - Prevažujúci verejný záujem“))

(2015/C 213/45)

Jazyk konania: francúzština

Účastníci konania

Žalobkyne: Technion – Israel Institute of Technology (Haïfa, Izrael) a Technion Research & Development Foundation Ltd (Haïfa) (v zastúpení: pôvodne D. Grisay a D. Piccininno, neskôr D. Grisay a C. Hartman, advokáti)

Žalovaná: Európska komisia (v zastúpení: pôvodne P. Costa de Oliveira a C. ten Dam, neskôr F. Clotuche-Duvieusart, splnomocnení zástupcovia)

Predmet veci

Návrh na zrušenie rozhodnutia Komisie z 30. júna 2011, ktorým bol spoločnosti Technion – Israel Institute of Technology odmietnutý prístup k dokumentom zohľadneným v rámci finančného auditu týkajúceho sa plnenia niektorých zmlúv o výskume, ktoré boli uzavreté v rámci šiesteho rámcového programu Európskeho spoločenstva v oblasti výskumu, technického rozvoja a demonštračných činností prispievajúcich k vytvoreniu Európskeho výskumného priestoru a k inovácii (2002-2006)

Výrok rozsudku

1. Žaloba sa zamieta.

2. Technion – Israel Institute of Technology a Technion Research & Development Foundation Ltd sú povinné nahradiť trovy konania.

(1) Ú. v. EÚ C 340, 19.11.2011.